Lørdag 18. august er det igjen tid for Norges største maratonstafett, og AKA er også i år stolt sponsor av det tradisjonsrike løpet som går gjennom Hole, Ringerike og Jevnaker kommune.
Ringeriksmaraton gjennomføres i år for 24. gang, og det er som vanlig Ringerikes Blad sammen med lokale idrettsklubber som er arrangør. De klarer år etter år å skape en folkefest både for løpere og tilskuere, og tiltrekker mosjonister fra hele landet til vårt distrikt. Vi er imponert.
For 6. år på rad er AKA en av hovedsamarbeidspartnerne, og for 6. år stiller vi med 8-manns stafettlag i Ringeriksmaraton. Vi har også, i år som i fjor, offisiell drikkestasjon utenfor vårt kontor i HM49 på Hvervenmoen. Der gleder vi oss til å heie på en god gjeng av de nær 3 000 løperne som skal i aksjon.
AKA er stolt av å bidra til et så flott og engasjerende arrangement, og ønsker alle deltakere lykke til!